UP har fått en ny metode som gjør at de kan ta kriminelle på norske veier. Det har ført til mange hundre pågripelser.

For et halvt år siden fikk en sivil politibil installert ANPR-systemet. Systemet scanner registreringsnummeret til forbipasserende biler.

Disse blir automatisk sjekket opp mot politiets registre. Deretter får politiet tilbakemelding med historikken til bileieren.

SIVIL BIL: Denne sivile politibilen har fått installert det nye systemet. Foto: TV 2

Dette har ført til at politiet har stoppet en rekke biler der eierne tidligere har vært innblandet i kriminalitet, og ved mange av disse tilfellene har de også ved å stoppe bilen avdekket et ulovlig forhold.

UP har pågrepet nesten 2000 personer langs norske veier i år, noe som er en tre-dobling siden 2006.

TV 2 ble med UP ut på kontroll – og det førte til en pågripelse. Se reportasjen øverst i saken.